Καταβόθρα Ευρυτανίας

Για οικισμούς με το ίδιο όνομα δείτε το λήμμα: Καταβόθρα (αποσαφήνιση)

Η Καταβόθρα είναι ορεινό χωριό του νομού Ευρυτανίας σε υψόμετρο 740 μέτρων το οποίο βρίσκεται στα νοτιοδυτικά όρια του νομού με την Αιτωλοακαρνανία. Το όνομά του προήλθε από τη κορυφή Καταβόθρα (υψόμετρο 1.752 μ.) του Παναιτωλικού όρους στα νότια του χωριού. Απέχει 56 χλμ. ΝΔ. από το Καρπενήσι και 41 χλμ. ΒΑ. από το Αγρίνιο. Ιδιαίτερο πεζοπορικό και φυσιολατρικό ενδιαφέρον παρουσιάζει η διαδρομή Καταβόθρα - Αρέντα (σημερινή Δροσοπηγή) που περνά από δασώδη τοπία και έναν καταρράκτη. Η παλιά ονομασία, μέχρι το 1928, ήταν Κορίκιστα οπότε μετονομάστηκε σε Σύδεδρον και το 1943 με το ΦΕΚ 63Α-22/03/1943 σε Καταβόθρα. Σύμφωνα με το σχέδιο Καλλικράτης, μαζί με τη Δροσοπηγή (Αρέντα), αποτελούν τη τοπική κοινότητα Καταβόθρας που ανήκει στη δημοτική ενότητα Προυσού του Δήμου Καρπενησίου και σύμφωνα με την απογραφή του 2011 ως κοινότητα έχει πληθυσμό 239 κατοίκους, ενώ ως οικισμός 64.

Παραπομπές

Εξωτερικοί σύνδεσμοι 

 Καταβόθρα (Κορίκιστα) Ευρυτανίας από τον ιστότοπο https://arentanews.blogspot.com

Χωριά του νομού Ευρυτανίας
Δήμος Καρπενησίου
Δήμος Προυσού